cyanic-selkie/wikianc huggingface dataset:
গোসাইলডাঙ্গা ওয়ার্ড
ব্যাংক
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চট্টগ্রাম সিটি কর্পোরেশনের ৩৬নং গোসাইলডাঙ্গা ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো:
ফুটবল ক্লাব লুৎসার্ন
ফুসবল-ক্লাব লুৎসার্ন (, Fussball-Club Luzern, FC Luzern; এছাড়াও ফুটবল ক্লাব লুৎসার্ন, এফসি লুৎসার্ন, এফসিএল অথবা শুধুমাত্র লুৎসার্ন নামে পরিচিত) হচ্ছে লুৎসার্ন ভিত্তিক একটি সুইস পেশাদার ফুটবল ক্লাব। এই ক্লাবটি বর্তমানে সুইজারল্যান্ডের শীর্ষ স্তরের ফুটবল লীগ সুইস সুপার লীগে খেলে। এই ক্লাবটি ১৯০১ সালের ১২ই আগস্ট তারিখে প্রতিষ্ঠিত হয়েছে। এফসি লুৎসার্ন তাদের সকল হোম ম্যাচ লুৎসার্নের সুইসপোরারেনায় খেলে থাকে; যার ধারণক্ষমতা হচ্ছে ১৭,০০০। বর্তমানে এই ক্লাবের ম্যানেজারের দায়িত্ব পালন করছেন ফাবিও চেলেস্তিনি এবং সভাপতির দায়িত্ব পালন করছেন ফিলিপ স্টুডারল্টার। ব্রাজিলীয় রক্ষণভাগের খেলোয়াড় লুকাস এই ক্লাবের অধিনায়কের দায়িত্ব পালন করছেন।
পিপলস ডেমোক্রেটিক ইউনাইটেড ফ্রন্ট
পিপলস ডেমোক্রেটিক ইউনাইটেড ফ্রন্ট নেপালের একটি স্বল্পকালীন রাজনৈতিক জোট ছিল, যা রানা-নেপালি কংগ্রেস জোটের বিরুদ্ধে লড়াই করার জন্য ১৯৫১ সালের জুলাই মাসে নেপালের কমিউনিস্ট পার্টি এবং নেপাল প্রজা পরিষদ দ্বারা গঠিত হয়েছিল। ফ্রন্টের সভাপতি ছিলেন টঙ্ক প্রসাদ আচার্য ও সাধারণ সম্পাদক শৈলেন্দ্র কুমার উপাধ্যায়। দুটি প্রধান রাজনৈতিক দল ব্যতীত, ফ্রন্টের অন্যান্য সদস্যের মধ্যে ছিল নেপাল যুব সমিতি, অল নেপাল যুব সমিতি, অল নেপাল ওয়ার্কার্স অ্যাসোসিয়েশন, অল নেপাল মহিলা সমিতি, অল নেপাল স্টুডেন্টস ফেডারেশন, প্রগ্রেসিভ স্টাডি গ্রুপ এবং সমাজ সংস্কার সমিতি।
রাজশাহী (দ্ব্যর্থতা নিরসন)
রাজশাহী বাংলাদেশের একটি বৃহৎ শহর ও মহানগরী। রাজশাহী নামটি দ্বারা আরো যা যা বুঝানো যেতে পারে:
২০১৮ এশিয়া কাপ
২০১৮ এশিয়া কাপ (উনিমনি এশিয়া কাপ নামেও পরিচিত) হল একটি একদিনের আন্তর্জাতিক ক্রিকেট প্রতিযোগিতা যা ২০১৮ সালের সেপ্টেম্বরে সংযুক্ত আমিরাতে অনুষ্ঠিত হয়। এটি এশিয়া কাপের ১৪ তম আসর ও এটি সংযুক্ত আরব আমিরাতে ১৯৮৪ ও ১৯৯৫ এর পর অনুষ্ঠিত এশিয়া কাপ ক্রিকেট প্রতিযোগিতার তৃতীয় আসর।
পটভূমি
মূলত, টুর্নামেন্টটি ভারতে হবার জন্য নির্ধারণ করা হয়েছিল। কিন্তু ভারত ও পাকিস্তান মধ্যে চলমান রাজনৈতিক উত্তেজনার কারণে এটি সংযুক্ত আরব আমিরাতে সরানো হয়।
২০১৫ সালে ২৯ অক্টোবর, সিঙ্গাপুরে এশিয়ান ক্রিকেট কাউন্সিল-এর বৈঠকের সিদ্ধান্ত অনুযায়ী ভারতীয় ক্রিকেট নিয়ন্ত্রণ বোর্ড-এর সচিব অনুরাগ ঠাকুর উল্লেখ করেছিলেন যে ২০১৮ ক্রিকেট এশিয়া কাপ ভারতে আয়োজিত হবে।
লুসি কার্লোস প্রীতিস
লুসি কার্লোস প্রীতিস (৩ জানুয়ারি, ১৮৯৮ - মার্চ ৭, ১৯৯০) ছিলেন লেফটেন্যান্ট, পরে কমিউনিস্ট জঙ্গি এবং ব্রাজিলিয়ান রাজনীতিবিদ তিনি ব্রাজিলের ভেউলিও ভার্গাস একনায়কত্ব স্বৈরশাসন বিরোধী ১৯টো-এর দশক বিদ্রোহ, টেনেন্টে বিদ্রোহ এবং কমিউনিজম-কমিউনিস্ট বিরোধী আয়োজকদের একজন ছিলেন। তিনি ব্রাজিলীয় কমিউনিস্ট পার্টি -এর সাধারণ সম্পাদক ছিলেন।
সাফ ইবনে সাইয়্যাদ
সাফ ইবনে সাইয়্যাদ (الصف بن الصياد), পরবর্তীতে পরিচিত আব্দুল্লাহ ইবনে সাইদ (عبد الله بن سعيد) হিসেবে, তিনি নবী মুহাম্মাদ (সা:) এবং তার সাথীদের সময় নবুওয়্যাতের কথিত দাবীদার ছিলেন, যিনি পরবর্তীতে রিদ্দার যুদ্ধের পর নিখোঁজ হয়েছিলেন। উমর ইবনে খাত্তাব এবং বর্তমানে কিছু পণ্ডিতের অনুমান, সে দাজ্জাল হতে পারে, যিনি পরবর্তীতে ভণ্ড মসীহ হিসেবে পৃথিবীতে আসবেন।
প্রাথমিক জীবন
তিনি আরবীয় ইহুদি পরিবারে জন্মগ্রহণ করেছিলেন। তার নাম থেকে বোঝা যায়, তার পিতার নাম সাইয়্যাদ। শৈশব থেকে মুহাম্মাদের (সা:) প্রতি তার অহেতুক বিদ্বেষের কারণে তাকে দাজ্জাল হিসেবে অনুমান করা পণ্ডিতদের কাছে বলিষ্ঠ কারণ।
শৈশবে নবুওয়্যাতের দাবী
কৈশোরের শুরুতে ইবনে সাইয়্যাদ দাবী করেন যে, তিনি নবী এবং প্রাথমিকভাবে তাকে দাজ্জাল হিসেবে মনে করা হয়েছিল। কেননা তার বৈশিষ্ট্যগুলি ভণ্ড মসীহের মতোই ছিলঃ এটি বর্ণনা করা হয় যে, মুহাম্মাদ (সা:) ইবনে সাইয়্যাদের সাথে সাক্ষাৎ করেন, সে সময় ইবনে সাইয়্যাদ কেবলমাত্র কৈশোরে পৌঁছেছিলেন। মুহাম্মাদ (সা:) বললেনঃ "তুমি কি সাক্ষ্য দাও যে, আমি আল্লাহর রাসূল?" ইবনে সাইয়্যাদ বললেনঃ "না, কিন্তু আপনি কি সাক্ষ্য দেন যে, আমি আল্লাহর রাসূল?" অতঃপর উমার ইবনে খাত্তাব বললেনঃ "আল্লাহর রাসূল, আমাকে অনুমতি দিন; আমি তাকে হত্যা করি।" অতঃপর মুহাম্মাদ (সা:) বললেনঃ "তোমার মতে যদি সে সেই ব্যক্তি (দাজ্জাল) হয়, তাহলে তুমি তাকে হত্যা করতে সক্ষম হবে না এবং যদি সে না হয়, তাহলে তাকে হত্যা করায় কোনই কল্যাণ নেই।"
চারিত্রিক বৈশিষ্ট্য
সাহাবা (সাথী) আবু বকর সিদ্দিক বর্ণনা করেছেন যে, মুহাম্মাদ (সা:) দাজ্জাল সম্পর্কে বলেছেনঃ ""তার পিতার দৈহিক আকৃতি হবে লম্বাটে, হালকা-পাতলা গড়নের এবং তার নাকটা হবে পাখীর ঠোঁটের মত লম্বা। আর তার মা হবে মোটা এবং (তার মায়ের) দুইটি হাত লম্বা থাকবে। তারা উভয়ই ত্রিশ বছর নিঃসন্তান থাকবে। ত্রিশ বছর পর, একচোখ অন্ধ এবং সামান্য উপকার বিশিষ্ট ছেলে জন্মগ্রহণ করবে। তার দুই চোখ ঘুমালেও তার অন্তর ঘুমাবে না।" - জামি আত-তিরমিজি ---সনদ দূর্বল।" যখন আবু বকর সিদ্দিক এবং যুবাইর ইবনু আওয়াম ইবনে সাইয়্যাদ এর আবাসস্থল পরিদর্শন করেন, তখন তারা তার পিতা-মাতা সম্পর্কে মুহাম্মাদ (সা:) উল্লেখিত একই রকম বৈশিষ্ট্য পেয়েছেন।
হানাফি ইসলামি পণ্ডিত ড. ইসরার আহমেদ একটি বর্ণনার উদ্ধৃতি দিয়ে বলেন যে, সাফ ইবনে সাইয়্যাদের পিছন থেকে দেখার জৈবিক ক্ষমতা ছিল। এছাড়াও তিনি আরো উদ্ধৃত করেন যেঃ সে ঘুমায়, কিন্তু তার হৃদয় (যেমন, মন) জাগ্রত ছিল। "সহীহ মুসলিমের" কিছু বর্ণনাতে আরো জানা যায় যে, সাফ ইবনে সাইয়্যাদের মানুষের মন পড়ার ক্ষমতা ছিল। "রাসূলুল্লাহ (সাল্লাল্লাহু ‘আলাইহি ওয়া সাল্লাম) তাকে বললেনঃ তোমার বিষয়ে আমি একটি কথা লুক্কায়িত রেখেছি। ইবনু সাইয়্যাদ বললঃ আপনার হৃদয়ে "ধোঁয়া" শব্দটি লুক্কায়িত রয়েছে।"
পূর্ণবয়স্ক অবস্থায় দাজ্জাল হওয়া অস্বীকার করা
পূর্ণবয়স্ক অবস্থায় ইবনে সাইয়্যাদের অনুতাপ এবং ইসলাম গ্রহণঃ
নাফি বর্ণনা করেন যে, ইবনে উমার ইবনে সাইয়্যাদ (এখন আব্দুল্লাহ ইবনে সাইদ নামে পরিচিত) এর সাথে সাক্ষাৎ করেন এবং তার কিছু বন্ধুকে বললেনঃ আপনি বলেন যে, সে (দাজ্জাল)।" ইবনে সাইয়্যাদ বললঃ "আল্লাহর শপথ, কখনো না।" ইবনে উমার বললঃ তুমি আমাকে সত্য বলছো না; আল্লাহর শপথ! তোমাদের এক লোক তো আমাকে এ মর্মে খবর দিয়েছে যে, সে মৃত্যুবরণ করবে না, যতক্ষণ পর্যন্ত তোমাদের চাইতে সর্বাধিক বিত্তশালী এবং সন্তান-সন্ততি সম্পন্ন না হবে। আজ তো অনুরূপই হয়েছে বলে সে মন্তব্য করছে।" আবু সাঈদ আল-খুদরী বর্ণনা করেনঃ ইবনে সাইয়্যাদ বললঃ এমন কতিপয় লোকের সঙ্গে আমার সাক্ষাৎ ঘটেছে যারা ধারণা করে যে, আমিই দাজ্জাল। মুহাম্মাদ (সা:) কি বলেননি যে, সে কাফির হবে; অথচ আমি মুসলিম এবং তিনি আরো বলেছেন যে, তার কোনো সন্তান থাকবে না, অথচ আমার সন্তান আছে এবং তিনি আরো বলেছেনঃ নিশ্চয়, আল্লাহ তাকে মক্কায় প্রবেশ থেকে বিরত রাখবেন, অথচ আমি হজ্জ্বের জন্য সেখানে যাচ্ছি।" সে আরো বললঃ "আমি তার (দাজ্জালের) জন্মস্থান, তার বাসস্থান এবং তার বর্তমান অবস্থান সম্পর্কে জানি।"
অন্তর্ধান
সাফ ইবনে সাইয়্যাদ সাহাবী দের সাথে ইয়ামামার যুদ্ধে অংশগ্রহণ করেছিল। এটি রিদ্দার যুদ্ধের একটি যুদ্ধ ছিল, যা মুহাম্মাদের (সা:) মৃত্যুর পর স্ব-ঘোষিত নবী মুসায়লামা ইবনে হাবিবের বিরুদ্ধে খলীফা আবু বকর  কর্তৃক পরিচালিত হয়েছিল। ইবনে সাইয়্যাদ যুদ্ধের সময় অন্তর্ধারিত হয়েছিলেন এবং তার সাথীদের কেউ আর কখনো তাকে দেখেনি।
ফরিদা ইয়াসমিন
ফরিদা ইয়াসমিন (জন্ম ১৯৪০ - ৮ আগস্ট ২০১৫) একজন বাংলাদেশী সঙ্গীত শিল্পী ছিলেন। তিনি ১৯৫৮ থেকে ১৯৬৮ পর্যন্ত এক দশক জুড়ে চলচ্চিত্র ও বেতারের একজন জনপ্রিয় নিয়মিত শিল্পী ছিলেন। তিনি আধুনিক বাংলা, উর্দু গান ও গজলে পারদর্শী ছিলেন তার বিখ্যাত গানগুলোর মধ্যে রয়েছে, 'তুমি জীবনে মরণে আমায় আপন করেছো', 'জানি না ফুরায় যদি এই মধুরাতি', 'তোমার পথে কুসুম ছড়াতে এসেছি', 'খুশির নেশায় আজকে বুঝি মাতাল হলাম'। তারা পাঁচ বোনের মধ্যে চার বোনই সঙ্গীত শিল্পী। অন্যরা হলেন জনপ্রিয় খ্যাতনামা শিল্পী সাবিনা ইয়াসমিন, নীলুফার ইয়াসমিন ও ফওজিয়া খান। ১৯৬২ সালে ফরিদা ইয়াসমিন অনুবাদক, প্রকাশক, এবং গোয়েন্দা কাহিনী লেখক কাজী আনোয়ার হোসেন এর সাথে বিবাহ বন্ধনে আবদ্ধ হন। পরবর্তীতে সাংসারিক ও অন্যান্য কারণে সংগীত থেকে সরে আসেন। এরপর তিনি অনিয়মিত ভাবে গান করতেন ও নব্বইয়ের দশকের শেষে পুরোপুরি গান ছেড়ে দেন। ২০১৫ সালের ৮ আগস্ট তিনি ঢাকায় মৃত্যুবরণ করেন।
জীবন ও সংগীত চর্চা
ফরিদা ইয়াসমিন তৎকালীন ব্রিটিশ ভারতের মুর্শিদাবাদে নানার বাড়িতে মতান্তরে পৈতৃক নিবাস সাতক্ষীরাতে জন্মগ্রহণ করেন। তার পিতা লুতফর রহমান ও মা বেগম মৌলুদা খাতুন। পাঁচ বোনের মধ্যে তিনি ছিলেন সবার বড়। তারা পাঁচ বোনের মাঝে ফরিদা ইয়াসমিন, ফওজিয়া খান, নীলুফার ইয়াসমীন এবং সাবিনা ইয়াসমিন সঙ্গীতাঙ্গনে স্বনামখ্যাত।
চাকরি সূত্রে শৈশবে ফরিদা ইয়াসমিন বাবা-মায়ের সঙ্গে নারায়ণগঞ্জে চলে আসেন। সেখানেই শিল্পী দুর্গাপ্রসাদ রায়ের কাছে গানের তালিম নেন। মায়ের কাছ থেকেও তিনি গান শিখেছিলেন। পঞ্চাশের দশকের শেষের দিকে ঢাকা ইডেন গার্লস কলেজে তিনি এক সঙ্গীত প্রতিযোগিতায় অংশগ্রহণ করেন ও সেখানে তার গানে মুগ্ধ হয়ে সঙ্গীত পরিচালক ও সুরকার আবদুল আহাদ বেতারে গান করার পরামর্শ দেন। ১৯৫৮ সাল থেকে তিনি নিয়মিত বেতারে গান করা শুরু করেন।অল্পদিনেই তিনি ব্যপক জনপ্রিয়তা অর্জন করেন। সেসময়কার বেতার মাধ্যমের জনপ্রিয় সংগীত শিল্পী ফেরদৌসী বেগম ও আঞ্জুমান আরা বেগমের সাথে তার নামও যুক্ত হয়।
দার্শনিক ভাস্কর
ভাস্কর (আনুমানিক ৮ম এবং ৯ম শতাব্দী) একজন ভারতীয় দার্শনিক এবং বেদান্ত দর্শনের ভেদাভেদ দর্শনের প্রবক্তা ছিলেন। তিনি ব্রহ্মসূত্রের উপর ভাষ্য লিখেছেন এবং শঙ্করের মায়ার মতবাদের প্রতিদ্বন্দ্বিতা করেছেন।
ফরিদা ইয়াসমিন
জীবন ও সংগীত চর্চা
১৯৫৯ সালে ওস্তাদ মতি মিয়ার কাছে গান শিখতেন ফরিদা ইয়াসমিন। সে বছর তার সহযোগিতায় এ দেশ তোমার আমার চলচ্চিত্রের একটি গানে কণ্ঠ দেয়ার মাধ্যমে তার চলচ্চিত্রে সংগীত শিল্পী হিসেবে অভিষেক ঘটে। এরপর এক দশক ধরে তিনি বেশ কিছু চলচ্চিত্রে কণ্ঠ দেন। ১৯৬৪ সালে মুক্তিপ্রাপ্ত রাজা এলো শহরে চলচ্চিত্রে 'জানি না ফুরায় যদি এই মধুরাতি' গানটি গেয়ে বিপুল জনপ্রিয়তা ও খ্যাতি লাভ করেন। তার জনপ্রিয় গানগুলোর মধ্যে আরও রয়েছে, 'তুমি জীবনে মরণে আমায় আপন করেছো', 'তোমার পথে কুসুম ছড়াতে এসেছি', 'খুশির নেশায় আজকে বুঝি মাতাল হলাম' প্রভৃতি।
ফরিদা ইয়াসমিন ১৯৫৮ থেকে ১৯৬৮ পর্যন্ত নিয়মিত ভাবে চলচ্চিত্র ও বেতারের সাথে যুক্ত ছিলেন। পরবর্তীতে সাংসারিক ও অন্যান্য কারণে সংগীত চর্চা থেকে সরে আসেন ও অনিয়মিতভাবে সংগীত পরিবেশন করেন।
ব্যক্তিগত জীবন
১৯৬২ সালে ফরিদা ইয়াসমিন অনুবাদক, প্রকাশক, এবং জনপ্রিয় গোয়েন্দা কাহিনী লেখক কাজী আনোয়ার হোসেন এর সাথে বিবাহ বন্ধনে আবদ্ধ হন। তাদের সংসারে দুই পুত্র ও এক কন্যা রয়েছে। প্রখ্যাত পরিসংখ্যানবিদ, বিজ্ঞানী, সাহিত্যিক ও শিক্ষাবিদ কাজী মোতাহার হোসেন সম্পর্কে তার শ্বশুর ছিলেন এবং প্রখ্যাত চলচ্চিত্রকার ও অভিনেতা খান আতাউর রহমান তার ছোটবোন নীলুফার ইয়াসমিনকে বিবাহ করেন।
মৃত্যু
ফরিদা ইয়াসমিন ২০১৫ সালের ৮ আগস্ট ঢাকায় বারডেম হাসপাতালে বার্ধক্যজনিত কারণে ও বিভিন্ন জটিল শারীরিক অসুস্থতায় আক্রান্ত হয়ে মৃত্যুবরণ করেন। ঢাকার মিরপুর ১১ কবরস্থানে তাকে দাফন করা হয়।
মেরিক প্রিঙ্গল
প্রারম্ভিক জীবন
দক্ষিণ আফ্রিকার কিংসউড কলেজে পড়াশোনা করেছেন মেরিক প্রিঙ্গল। বিদ্যালয় পর্যায়েই খেলার সাথে জড়িত হয়ে পড়েন। ১৯৮৩ সালে দক্ষিণ আফ্রিকার বিদ্যালয়ের ছাত্রদের নিয়ে গঠিত আলবাট্রসেস দলের সদস্যরূপে ইংল্যান্ড গমন করেছিলেন। ঐ দলটিতে বর্ষসেরা ক্রিকেটার মার্ক রাশমেয়ার, ডেভ রান্ডল, ডেভ কালাহান, ড্যারিল কালিনান ও সালিয়েগ ন্যাকারডিয়েনের ন্যায় তারকা খেলোয়াড়ের অংশগ্রহণ ছিল।
১৯৮৪ সালে ম্যাট্রিকুলেশন ডিগ্রী লাভ করেন। এর পরপরই প্রাদেশিক দলসহ ইংরেজ কাউন্টি ক্রিকেটে অংশ নেন।
আন্তর্জাতিক ক্রিকেট
নিজদেশে ভারতের বিপক্ষে পরবর্তী সিরিজে অংশ নেন তিনি। তন্মধ্যে, জোহেন্সবার্গে অনুষ্ঠিত দ্বিতীয় টেস্টের দ্বিতীয় দিনে ব্যাটিংকালে ভারতীয় ফাস্ট বোলার জাভাগাল শ্রীনাথের মারাত্মক বাউন্সারে চোখে ভীষণ আঘাত পান। ফলশ্রুতিতে তাকে স্ট্রেচারে করে মাঠ ছেড়ে চলে আসাসহ রিটায়ার্ড হার্ট হতে হয়। এরফলে ১৯৯৫ সাল পর্যন্ত খেলতে পারেননি তিনি। এরপর ইংল্যান্ডের বিপক্ষে সর্বশেষ টেস্টে অংশ নেন।
১৯৯৬ সালে আন্তর্জাতিক ক্রিকেট অঙ্গন থেকে নিজের অবসরের কথা ঘোষণা করেন তিনি। এসময় তিনি চার টেস্ট ও ১৭টি একদিনের আন্তর্জাতিকে অংশ নিয়েছিলেন।
কোচিং
ক্রিকেট থেকে অবসর নেয়ার পর কোচিংয়ের দিকে ঝুঁকে পড়েন। হল্যান্ড ও নামিবিয়ায় কোচের দায়িত্ব পালনের পর জয়পুর ক্রিকেট একাডেমির কোচিং পরিচালক হিসেবে মনোনীত হন।
৫ ডিসেম্বর, ২০১১ তারিখে রাজস্থানের বোলিং কোচের দায়িত্ব পালন করেন। এরপর ২০১২-১৩ মৌসুমে পূর্ণাঙ্গকালীন দায়িত্ব লাভ করেন মেরিক প্রিঙ্গল। বর্তমানে তিনি ক্রিকেট বিশ্বে যে-কোন ধরনের ক্রিকেটে পরামর্শদাতা হিসেবে কাজ করছেন। এছাড়াও, ফ্রিল্যান্সিং টিভি সম্প্রচারকারী, ধারাভাষ্যকার ও স্টুডিওতে আমন্ত্রিত অতিথি হিসেবে অংশ নিচ্ছেন।
প্রিঙ্গল ফাউন্ডেশন
২০০৯ সালে কাকাতো ভাই গ্র্যান্ট প্রিঙ্গলের সাথে প্রিঙ্গল স্পোর্টস এন্ড এডুকেশন ফাউন্ডেশন গঠন করেন। সুবিধাবঞ্চিত শিশুদেরকে শিক্ষাদানের পাশাপাশি ক্রীড়ায় প্রশিক্ষণ প্রদানে ফাউন্ডেশন কাজ করে যাচ্ছে। এছাড়াও ফাউন্ডেশনে কোচিং ক্লিনিক, ক্লাব ও বিদ্যালয়ের উন্নয়নসহ ভারতের ন্যায় বিভিন্ন দেশের সাথে আন্তর্জাতিক বৃত্তি বিনিময় কর্মসূচী প্রদান করছে।
ব্যক্তিগত জীবনে বিবাহিত তিনি। তার এক সন্তান রয়েছে।
আষাঢ় (হিন্দু মাস)
আষাঢ় (आसाढ़ বা आषाढ; আহাৰ; ଆଷାଢ଼ ; আষাঢ়; ; असार ; અષાઢ) হিন্দু পঞ্জিকার একটি মাস। এটি গ্রেগরীয় বর্ষপঞ্জির  জুন/জুলাই মাসে শুরু হয়। এই মাসটি ভারতের জাতীয় নাগরিক ক্যালেন্ডারে চতুর্থ মাস, সাধারণ ২২ জুন শুরু হয় এবং ২২ জুলাই শেষ হয়। বৈদিক জ্যোতিষে, আষাঢ় মিথুনে সূর্যের প্রবেশের সাথে শুরু হয়। বর্ষা ঋতু নিয়ে গঠিত দুই মাসের মধ্যে এটি প্রথম । এটি বাংলা ক্যালেন্ডারে তৃতীয় মাস।
উৎসব
জগন্নাথকে উৎসর্গ করা রথযাত্রা প্রতি বছর আষাঢ় মাসে পুরী এবং অন্যান্য স্থানে অনুষ্ঠিত হয়।
গুরু পূর্ণিমা, গুরুকে উৎসর্গ করা একটি উৎসব , মাসের পূর্ণিমা (পূর্ণিমা) দিনে উদযাপিত হয় । এর আগে শয়নী একাদশী , উজ্জ্বল পাক্ষিক ( শুক্লপক্ষ ) এর একাদশ চন্দ্র দিবসে ( একাদশী ) পালন করা হয় । " আদি আমভাসাই " তামিলনাড়ুর একটি গুরুত্বপূর্ণ উৎসব এবং আম্মানের জন্য শুভ।
নেপালের অনেক জায়গায়, বর্ষার আগমন ধান চাষের জন্য একটি বিশেষ সময় চিহ্নিত করে। এই উপলক্ষটি শুরু হয় কৃষক, পুরুষ এবং মহিলা, ধান রোপণের সাথে ( নেপালি : राेपाइँ ) গাইতে গাইতে। কৃষকরা তখন কাদা উৎসবে অংশ নেয়, একে অপরের দিকে কাদা নিক্ষেপ করে এবং বর্ষা মৌসুমকে স্বাগত জানায়। উৎসবের সমাপ্তি হয় " দহি চিড়া ( নেপালি : दही चिउरा )" উৎসবের মাধ্যমে।
কুর্গের কোডাভা ক্যালেন্ডারে কাক্কাদা মাসকে উল্লেখযোগ্য এবং শুভ দিনগুলির মধ্যে একটি হিসাবে বিবেচনা করা হয়। আতি সোপ্পু, কাক্কাদা পায়াস এই দিনে প্রস্তুত করা সুস্বাদু খাবার।
পশ্চিম মধ্য রেল
ইতিহাস
১ এপ্রিল ২০০৩-এ, মধ্য রেল (CR) এর জবলপুর ও ভোপাল এর সাথে পশ্চিম রেল (WR) এর কোটা বিভাগ যোগ করে পশ্চিম মধ্য রেল (WCR) তৈরী হয়েছে।
এখতিয়ার
অঞ্চলটি পূর্ব ও মধ্য মধ্যপ্রদেশ, দক্ষিণ উত্তর প্রদেশ এবং উত্তর -পূর্ব রাজস্থান রাজ্যে পরিবেশন করে। এটিতে তুগলকাবাদ (TKD) লোকোমোটিভ শেড রয়েছে, যা WCR-এর কোটা বিভাগের অন্তর্গত কিন্তু উত্তর রেলওয়ে অঞ্চলে অবস্থিত। WCR মথুরায় উত্তর রেল, পশ্চিম রেলওয়ে নাগদায়, উত্তর পশ্চিম রেলওয়ে চিতোরগড়ে, সেন্ট্রাল রেলওয়ে খান্ডোয়া এবং ইটারসিতে, উত্তর সেন্ট্রাল রেলওয়ে বিনা এবং মানিকপুরে, দক্ষিণ পূর্ব সেন্ট্রাল রেলওয়ে কাটনিতে এবং পূর্ব সেন্ট্রাল রেলওয়ে সিঙ্গারোলি স্টেশনে মিলিত হয়।
বিভাগ
পশ্চিম মধ্য রেলওয়ে জোনে ৩টি বিভাগ রয়েছে;
পর্যটক স্থান
নিম্নলিখিত পর্যটকদের আগ্রহের জায়গাগুলি WCR এর রেল রুটে অবস্থিত:
ইন্ডিয়ান অ্যাসোসিয়েশন
ইন্ডিয়ান অ্যাসোসিয়েশন বা ইন্ডিয়ান ন্যাশানাল অ্যাসোসিয়েশন (বাংলা নাম  ভারত সভা  ), ১৮৭৬ সালে সুরেন্দ্রনাথ বন্দ্যোপাধ্যায় এবং আনন্দ মোহন বোস দ্বারা প্রতিষ্ঠাতা ব্রিটিশ ভারতে প্রথম প্রতিষ্ঠিত জাতীয়তাবাদী সংস্থাটি ছিল ইন্ডিয়ান অ্যাসোসিয়েশন। এই সমিতির উদ্দেশ্য ছিল "প্রতিটি বৈধ উপায়ে জনগণের রাজনৈতিক, বৌদ্ধিক এবং বৈষয়িক অগ্রগতি" প্রচার করা। সমিতিটি দেশের বিভিন্ন স্থান থেকে শিক্ষিত ভারতীয় এবং নাগরিক নেতাদের দৃষ্টি আকর্ষণ করেছিল এবং স্বাধীনতার জন্য ভারতের আকাঙ্ক্ষার একটি গুরুত্বপূর্ণ ফোরামে পরিণত হয়েছিল। ভারত সভার প্রথম সভাপতি ছিলেন রেভারেন্ড কৃষ্ণ মোহন বন্দ্যোপাধ্যায় । এটি ভারতীয় জাতীয় কংগ্রেসে মিশে যায়।
ইতিহাস
সুরেন্দ্রনাথ ব্যানার্জি তার বন্ধু আনন্দ মোহন বোসের সাথে ২৬ সেপ্টেম্বর ১৮৭৬ সালে ইন্ডিয়ান অ্যাসোসিয়েশন প্রতিষ্ঠা করেছিলেন। ১৮৮৫ সালে সর্বভারতীয় জাতীয় কংগ্রেস প্রতিষ্ঠিত হয়েছিল। ১৮৮৬ সালে কলকাতায় কংগ্রেসের দ্বিতীয় অধিবেশনে ভারত সভা কংগ্রেসের কার্যক্রমের সঙ্গে একাত্মতা ঘোষণা করে। কংগ্রেস প্রতিষ্ঠার পর ইন্ডিয়ান অ্যাসোসিয়েশনের গুরুত্ব কিছুটা হ্রাস পায়।
বঙ্গভঙ্গ
বঙ্গভঙ্গ আন্দোলনে ভারত সভা সক্রিয় ভূমিকা গ্রহণ করে। এর প্রধান উদ্দেশ্য ছিল ১. বিভক্ত পূর্ব ও পশ্চিম বঙ্গের একত্র করা ২. দেশীয় শিল্পের প্রসার। প্রবল আন্দোলনের মুখে ১২ ডিসেম্বর ১৯১১ ব্রিটিশ সরকার বঙ্গভঙ্গ রদ ঘোষণা করে। ভারতের রাজধানী কলকাতা থেকে দিল্লিতে স্থানান্তর করা হয়। এভাবে ভারত সভা বাংলার উদারপন্থি ও চরমপন্থিদের মিলনমেলা হয়ে ওঠে। পাশাপাশি ভারত সভা সরকারি নির্যাতনের প্রতিবাদ এবং রাজনৈতিক ও সামাজিক উন্নয়নমূলক কাজে সহযোগিতা করতে থাকে। ১৯৪৭ সালে ভারত পাকিস্তান বিভক্ত হয়ে যাবার পরও ‘ভারত সভা’ ভারতের বিভিন্ন সেবামূলক কাজে আত্মনিয়োগ করে। এবং জনগণকে বৃহত্তর রাজনৈতিক কর্মকাণ্ডে একজোট করায়।
২০১৬ দক্ষিণ এশীয় গেমসে ফুটবল
২০১৬ দক্ষিণ এশীয় গেমসে ফুটবল প্রতিযোগিতা অনুষ্ঠিত হয়। এতে পুরুষ ও মহিলা উভয়ের জন্য একই ইভেন্টে ৫ ফেব্রুয়ারি থেকে ১৬ ফেব্রুয়ার পর্যন্ত শিলং ও গুয়াহাটিতে অনুষ্ঠিত হয়।
পদক তালিকা
Source : South Asian Games 2016
ফ্যান্টাসি ক্রিকেট
ফ্যান্টাসি ক্রিকেট ফ্যান্টাসি ক্রীড়া ধারার একটি অংশ। এটি একটি অনলাইন গেম যেখানে সত্যিকারের ক্রিকেট খেলোয়াড়দের একটি ভার্চুয়াল দল তৈরি করা হয় এবং পয়েন্টগুলি বণ্টন করা হয় কীভাবে সেই খেলোয়াড়রা বাস্তব জীবনের ম্যাচগুলিতে পারফর্ম করে। একটি টুর্নামেন্ট জিততে খেলোয়াড়দের সর্বোচ্চ পয়েন্ট এবং লিডারবোর্ডে সর্বোচ্চ পদ অর্জনের দিকে কাজ করতে হবে।
ফ্যান্টাসি ক্রিকেট ম্যাচ
একটি কল্পনা ক্রিকেট ম্যাচের ব্যাটিং এবং বোলিংয়ের আদেশের উপর ভিত্তি করে তৈরি করা হয়, যা ক্রিকেট শৈলির একটি সবচেয়ে বিতর্কিত অংশ। ক্রমের একটি সামান্য পরিবর্তন খেলার সম্পূর্ণ গতিপথটি পরিবর্তন করতে পারে। মূল বিষয়টি হচ্ছে ১১ জন খেলোয়াড় ও তিন জন বিকল্প খেলোয়াড় একটি ম্যাচ খেলোয়াড়দের নির্ধারিত তালিকা থেকে নির্বাচন করা। কোনও বাজেট ক্যাপ নেই এবং খেলোয়াড় নির্বাচন নির্দিষ্ট সংখ্যক ব্যাটসম্যান, বোলার এবং অলরাউন্ডার দের মধ্যে সীমাবদ্ধ নয় যদিও কিছু কল্পনাপ্রসূত অ্যাপ্লিকেশনগুলিতে আপনি কেবল তাদের পূর্বশর্ত অনুসারে দল তৈরি করতে পারেন। তাদের প্রদত্ত প্যাটার্নের উদাহরণ ৫জন ব্যাটসম্যান, ১জন উইকেট রক্ষক, ২জন অলরাউন্ডার, ৩জন বোলার হতে পারে। একটি কল্পনা দলে যে কোনও ধরনের খেলোয়াড় থাকতে পারে। একটি ফ্যান্টাসি ক্রিকেট ম্যাচের মূল লক্ষ্য যতটা সম্ভব বড় ব্যবধানে বিরোধী দলকে পরাজিত করা। ফ্যান্টাসি ক্রিকেট ম্যাচগুলি তিনটি আন্তর্জাতিক ফর্মে খেলা যেতে পারে: ওয়ানডে আন্তর্জাতিক, টি-টোয়েন্টি এবং টেস্ট ক্রিকেট । ওয়ানডে আন্তর্জাতিক ও টি-টোয়েন্টি সীমিত ওভারের ম্যাচগুলি দুটি ফর্ম্যাটে - প্রতিদিনের খেলা এবং রাউন্ডে খেলা হয়।
ভারত
ফ্যান্টাসি ক্রিকেটকে "দক্ষতার খেলা" হিসাবে শ্রেণীবদ্ধ করা হয়, যা মার্কিন যুক্তরাষ্ট্রের কল্পনাপ্রসূত ক্রীড়াগুলির মতো। নগদ ফ্যান্টাসি ক্রিকেট তিনটি গতিশীল শিল্পের মুখপাত্র হ'ল ইন্টারনেট, গেমিং এবং ক্রিকেট।
ভারতের সুপ্রিম কোর্ট উচ্চতর জ্ঞান, প্রশিক্ষণ, মনোযোগ, অভিজ্ঞতা এবং অ্যাডভোরিস্টের ক্ষেত্রে দক্ষতার ব্যাখ্যা দিয়েছে। কে আর লক্ষ্মণনে ভি। তামিলনাড়ু রাজ্য ১৯৯৬ এআইআর এসসি ১১৫৩, এটি নীচে বর্ণিত:"'অন্যদিকে দক্ষতার একটি খেলা - যদিও সুযোগের উপাদানটি অগত্যা পুরোপুরি নির্মূল করা যায় না - এমন একটি যা সাফল্য মূলত খেলোয়াড়ের উচ্চতর জ্ঞান, প্রশিক্ষণ, মনোযোগ, অভিজ্ঞতা এবং অ্যাড্রোয়েটিসের উপর নির্ভর করে।'"সুপ্রিম কোর্টের রায় থেকে প্রাসঙ্গিক অংশটি হ'ল: "এখানে কয়েকটি গেমস রয়েছে, যদি কোনও সুযোগ থাকে যা পুরোপুরি সুযোগ বা দক্ষতার সমন্বয়ে গঠিত হয় এবং যেমন একটি সুযোগের খেলাটি এমন একটি সুযোগ যেখানে দক্ষতার উপাদানটির উপর সুযোগের উপাদানটি প্রাধান্য পায়, এবং দক্ষতার খেলা এমন একটি যা দক্ষতার উপাদানটি সুযোগের উপাদানের উপর নির্ভর করে। এটি হ'ল প্রভাবশালী উপাদান - 'দক্ষতা' বা 'সুযোগ' - যা গেমটির বৈশিষ্ট্য নির্ধারণ করে ""
আদালত দক্ষতার অর্থ স্পষ্টভাবে বলেছেন (অনুচ্ছেদে ২০) নিম্নলিখিত পদগুলিতে: "আমরা তাই ধরে নিই যে" নিছক দক্ষতা "অভিব্যক্তিটির অর্থ যথেষ্ট দক্ষতা বা দক্ষতার অগ্রগতি হবে।" মামলায়, আদালত তামিলনাড়ু গেমিং আইনের ১১ ধারাকে বিবেচনা করেছে, যা 'নিখরচায় দক্ষতার' খেলাগুলির ক্ষেত্রে এই আইনের প্রয়োগকে বাদ দিয়েছিল এবং ১৮6767 সালের পাবলিক জুয়া অ্যাক্টের ১২ নম্বর অনুচ্ছেদে পারী ম্যাটারিয়ায় রয়েছে। সেক্ষেত্রে আদালত সিদ্ধান্তে উপনীত হয়েছিল যে ঘোড়দৌড় একটি দক্ষতার খেলা।
যুক্তরাষ্ট্র
মার্কিন যুক্তরাষ্ট্রে, ভারতীয় উপমহাদেশের প্রবাসীরা ক্রিকেটকে বেশিরভাগ উপভোগ করেন। যদিও ফ্যান্টাসি (আমেরিকান) ফুটবল অত্যন্ত জনপ্রিয়, তবে দেশের গেমের সীমিত জ্ঞানের কারণে ক্রিকেট সহ অন্যান্য খেলাগুলির ব্যাপক আবেদন নেই।
মার্কিন যুক্তরাষ্ট্রে নগদ অর্থের জন্য ফ্যান্টাসি স্পোর্টসকে ২০০law সালের অবৈধ ইন্টারনেট জুয়া এনফোর্সমেন্ট অ্যাক্ট দ্বারা সংজ্ঞায়িত এবং ছাড় দেওয়া হয়েছে। এই আইনে এমন বিধান অন্তর্ভুক্ত ছিল যে আইনের মাধ্যমে কল্পনাপ্রসূত স্পোর্টস গেমস, শিক্ষামূলক গেমস বা কোনও অনলাইন প্রতিযোগিতার ক্ষেত্রে প্রযোজ্য হবে না "এমন একটি ফলাফল রয়েছে যা অংশগ্রহণকারীদের আপেক্ষিক জ্ঞানকে প্রতিফলিত করে, বা শারীরিক প্রতিক্রিয়া বা শারীরিক হেরফেরে তাদের দক্ষতা (তবে সুযোগ নয়) ), এবং কোনও ফ্যান্টাসি বা সিমুলেশন স্পোর্টস গেমের ক্ষেত্রে এমন একটি ফলাফল রয়েছে যা মূলত নির্ধারিত হয় স্পোর্টস ইভেন্টগুলির জড়িত পরিসংখ্যানগত ফলাফলগুলি সহ, কোনও একক স্কোর, পয়েন্ট-স্প্রেড, দলের পারফরম্যান্স বা এই জাতীয় ক্রীড়া ইভেন্টগুলিতে স্বতন্ত্র পারফরম্যান্স সহ… "
সবিতা বেগম
সবিতা বেগম বাংলাদেশের জাতীয় পার্টির রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
রাজনৈতিক জীবন
সবিতা বেগম সপ্তম জাতীয় সংসদের মহিলা আসন ১৭ থেকে জাতীয় পার্টির মনোনীত সংসদ সদস্য ছিলেন।
হাংচৌ উপসাগর
হাংচৌ উপসাগর (হাংচৌ ভাষায়: Han-tsei uae) পূর্ব চীন সাগরের একটি খাঁড়ি। এটি গণচীনের চচিয়াং প্রদেশ এবং সাংহাই পৌরসভা দ্বারা বেষ্টিত। ছিয়েনথাং নদীটি এই উপসাগরে পতিত হয়েছে।
উপসাগরটি সাংহাইয়ের দক্ষিণে অবস্থিত। উপসাগরটির শেষ মাথায় হাংচৌ শহরটি অবস্থিত। হাংচৌ উপসাগরের অনেকগুলি ক্ষুদ্র ক্ষুদ্র দ্বীপ আছে, যেগুলিকে একত্রে চৌশান দ্বীপপুঞ্জ নামে ডাকা হয়।
হাংচৌ উপসাগরটি বিশ্বের সর্বোচ্চ জোয়ারকালীন জলোচ্ছ্বাসের কারণে বিখ্যাত, যার উচ্চতা প্রায় ৩০ ফুট বা ৯ মিটার উঁচু হতে পারে এবং যা ঘন্টায় প্রায় ৪০ কিলোমিটার বেগে অগ্রসর হতে পারে।
উপসাগরটির উপর দিয়ে হাংচৌ উপসাগর সেতুটি অতিক্রম করেছে। সেতুটি ২০০৮ সালের ১লা মে উদ্বোধন করা হয়। সেসময় এটি বিশ্বের ২য় বৃহত্তম সেতু ছিল। সেতুটির সুবাদে সাংহাই শহর থেকে চচিয়াং প্রদেশের পূর্বাংশের বিভিন্ন শহর পর্যন্ত যাত্রাপথের দৈর্ঘ্য ৮০ থেকে ৪০০ কিলোমিটার পর্যন্ত হ্রাস পায়।
সমগ্র উপসাগর এলাকাটিই অগভীর। এর গভীরতা সর্বোচ্চ ১৫ মিটার।
ফুটবল ক্লাব লুগানো
ফুটবল ক্লাব লুগানো (FC Lugano; এছাড়াও এফসি লুগানো অথবা শুধুমাত্র লুগানো নামে পরিচিত) হচ্ছে লুগানো ভিত্তিক একটি সুইস পেশাদার ফুটবল ক্লাব। এই ক্লাবটি বর্তমানে সুইজারল্যান্ডের শীর্ষ স্তরের ফুটবল লীগ সুইস সুপার লীগে খেলে। এই ক্লাবটি ১৯০৮ সালে প্রতিষ্ঠিত হয়েছে। এফসি লুগানো তাদের সকল হোম ম্যাচ লুগানোর করনারেদো স্টেডিয়ামে খেলে থাকে; যার ধারণক্ষমতা হচ্ছে ৬,৩৩০। বর্তমানে এই ক্লাবের ম্যানেজারের দায়িত্ব পালন করছেন মৌরিৎসিয়ো ইয়াকোবাচ্চি এবং সভাপতির দায়িত্ব পালন করছেন আঙ্গেলো রেনজেত্তি। উরুগুয়েয়ীয় মধ্যমাঠের খেলোয়াড় জনাথন সাবাতিনি এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এফসি লুগানো এপর্যন্ত ৭টি শিরোপা জয়লাভ করেছে; যার মধ্যে ৩টি সুইস সুপার লীগ, ৩টি সুইস কাপ এবং ১টি সুইস চ্যালেঞ্জ লীগ শিরোপা রয়েছে।
অর্জন
সুইস সুপার লীগ সুইস কাপ সুইস চ্যালেঞ্জ লীগ
শায়খা সালামা মসজিদ
শেখ সালামা মসজিদ ( مَسْجِد ٱلشَّيْخَة سَلَامَة ) সংযুক্ত আরব আমিরাতের আবুধাবির আমিরাতের আল আইন শহরের একটি মসজিদ। বর্তমানে শহরের ব্যবহৃত বৃহত্তম মসজিদটি নির্মানাধীন শেখ খলিফা বিন জায়েদ আল নাহিয়ান মসজিদ দ্বারা প্রতিস্থাপিত হবে। শেখ খালিফার বাবা শেখ জায়েদ বিন সুলতান আল নাহিয়ানের মা শায়খা সালামার নামানুসারে মসজিদটির নামকরণ করা হয়েছে।
গঠন
জর্ডানের স্থপতি জাফর তৌকান নকশায় প্রাচীন এবং আধুনিক স্থাপত্যের মিশ্রণে মরক্কোর ইসলামিক স্থাপত্যের আদলে দুই মিনার নিয়ে মসজিদটির বর্তমান কাঠামোটি তৈরি করা হয়েছে। গল্ফ নিউজ অনুসারে মসজিদটির আয়তন ৩৫,৮৭৩ বর্গ মিটার (৩৮৬,১৩০ বর্গফুট) এবং ৩,০০০ জনেরও বেশি মানুষ নামাজ পড়তে পারে। "ভবিষ্যতের প্রয়োজনের জন্য" নকশায় অতিরিক্ত ১০০০ গাড়ি রাখার ব্যবস্থা অন্তর্ভুক্ত রয়েছে।
২০১৭ সৌদি পুরস্কার
২০১৭ সালে এই মসজিদটি স্থাপত্যকর্ম জন্য সৌদি আরব পুরস্কার জিতেছে।
উত্তর মধ্য হালিশহর ওয়ার্ড
উত্তর মধ্য হালিশহর বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।
আয়তন
উত্তর মধ্য হালিশহর ওয়ার্ডের আয়তন ৪.১০ বর্গ কিলোমিটার।
জনসংখ্যার উপাত্ত
২০১১ সালের আদমশুমারি অনুযায়ী উত্তর মধ্য হালিশহর ওয়ার্ডের মোট জনসংখ্যা ৪১,৯৯৮ জন। এর মধ্যে পুরুষ ২১,৭৭৭ জন এবং মহিলা ২০,২২১ জন। মোট পরিবার ৮,৮৪১টি।
অবস্থান ও সীমানা
চট্টগ্রাম সিটি কর্পোরেশনের পশ্চিমাংশে উত্তর মধ্য হালিশহর ওয়ার্ডের অবস্থান। এর উত্তরে ২৬নং উত্তর হালিশহর ওয়ার্ড, পূর্বে ২৭নং দক্ষিণ আগ্রাবাদ ওয়ার্ড, দক্ষিণে ৩৬নং গোসাইলডাঙ্গা ওয়ার্ড ও ৩৮নং দক্ষিণ মধ্য হালিশহর ওয়ার্ড এবং পশ্চিমে বঙ্গোপসাগর অবস্থিত।
প্রশাসনিক কাঠামো
উত্তর মধ্য হালিশহর চট্টগ্রাম সিটি কর্পোরেশনের আওতাধীন ৩৭নং ওয়ার্ড। এ ওয়ার্ডের প্রশাসনিক কার্যক্রম চট্টগ্রাম সিটি কর্পোরেশনের বন্দর থানার আওতাধীন। এটি ২৮৮নং চট্টগ্রাম-১১ জাতীয় নির্বাচনী এলাকার অংশ।
আব্দুর রউফ তালুকদার
জন্ম ও ব্যক্তিগত জীবন
আব্দুর রউফ তালুকদার ১৯৬৪ সালে সিরাজগঞ্জ জেলার কাজীপুর উপজেলাধীন তারাকান্দি গ্রামে জন্মগ্রহণ করেন।
তার স্ত্রী সেলিনা রওশন একজন শিক্ষক। তিনি এক কন্যা এবং এক পুত্র সন্তানের জনক।
শিক্ষা ও কর্মজীবন
আব্দুর রউফ তালুকদার যুক্তরাজ্যের বার্মিংহাম বিশ্ববিদ্যালয় থেকে উন্নয়ন ব্যবস্থাপনায় স্নাতকোত্তর এবং ঢাকা বিশ্ববিদ্যালয়ের ব্যবসায় প্রশাসন ইনস্টিটিউট (আইবিএ) থেকে এমবিএ ডিগ্রী অর্জন করেন। বিভিন্ন সময়ে শিল্প মন্ত্রণালয়, খাদ্য মন্ত্রণালয় এবং তথ্য মন্ত্রণালয়ে দায়িত্ব পালন করলেও চাকরিজীবনের বেশিরভাগ সময় তিনি কাজ করেছেন অর্থ মন্ত্রণালয়ে। সর্বশেষ এই মন্ত্রণালয় থেকেই তিনি জ্যেষ্ঠ সচিবের দায়িত্ব পালন শেষে বাংলাদেশ ব্যাংকের গভর্নর হিসেবে তার নতুন দায়িত্ব গ্রহণ করেন ১২ জুলাই, ২০২২। অর্থ মন্ত্রণালয়ের প্রজ্ঞাপন অনুযায়ী, তিনি ৪ বছরের জন্য এই দায়িত্ব পালন করবেন।
ফারিয়া আলম
ফারিয়া আলম (জন্ম: ১৩ ফেব্রুয়ারি, ১৯৬৬) ফুটবল অ্যাসোসিয়েশনের একজন সাবেক সচিব। ফুটবল কর্মকর্তাদের সাথে একটি যৌন কেলেঙ্কারির মাধ্যমে তিনি সমালোচিত হন।
প্রেক্ষাপট
যখন ফারিয়া আলম ১৯ বছর বয়সী ছিলেন, তখন তার মা তাকে বাংলাদেশে নিয়ে আসেন এবং তার বিয়ের ব্যবস্থা করেন। তার স্বামী ছিলো একজন ভালো ব্যাবসায়ী। কিন্তু ফারিয়া আলম এই বিয়ে মেনে নিলেন না। তিনি তার স্বামীকে ত্যাগ করে ইংল্যান্ডে চলে গেলেন।
তারপর তিনি লন্ডনে থাকা শুরু করেন। সেখানে তিনি বন্ধুদের সঙ্গে রাতে পার্টি করে সময় কাটাতেন।
যৌন-কেলেঙ্কারি
কিছু সময় মডেলিং কাজ করার পর ফারিয়া আলম ফুটবল এসোসিয়েশন এ কাজ পান। তখন ছিলো ২০০৩ সালের জুলাই মাস। তিনি নির্বাহী পরিচালক ডেভিড ডেভিস এর ব্যক্তিগত সহকারী হিসেবে কাজ শুরু করেন। উক্ত প্রতিষ্ঠানের সদর দপ্তর লন্ডনের সোহো স্কয়ারে অবস্থিত।
শীঘ্রই তিনি প্রতিষ্ঠানটির প্রধান নির্বাহী মার্ক প্যালিওস এর সাথে সম্পর্কে জড়িয়ে পরেন। এই সম্পর্কের শেষে যে ব্যাপারটি ঘটে তা হলো ইংল্যান্ড ফুটবল দলের ম্যানেজার Sven-Goran Eriksson এর সাথে তার সম্পর্ক তৈরী হয়। এসব সম্পর্কের কথা সারাদেশে ছড়িয়ে পড়লে তিনি ২০০৪ সালের আগস্টে কাজ থেকে পদত্যাগ করেন।
২০০৪ সালের অক্টোবর মাসে তিনি ফুটবল এসোসিয়েশন এর বিরুদ্ধে অন্যায্য বরখাস্ত, চুক্তিভঙ্গ এবং যৌন হয়রানির অভিযোগ করেন। ২০০৫ সালের সেপ্টেম্বর মাসে একটি শিল্প ট্রাইব্যুনাল দ্বারা তার দাবি প্রত্যাখ্যাত হয়.
ফিল্ম কাজ
২০০৬ সালে ফারিয়া আলম ক্যাশ এন্ড কারি নামে একটি সিনেমায় কাজ করেন। এক সাক্ষাৎকারে তিনি বলেন,"এটা ছিল এমন একটি ভূমিকা যেখানে আমি নিজেকে উপস্থাপন করতে পেরেছি। আমি এটা গ্রহণ করি আমার জীবন এর অভিজ্ঞতা থেকে"।
ব্যক্তিগত জীবন
২০০৭ সালে ফারিয়া আলম কানাডায় স্নাতকোত্তর ডিগ্রী নেওয়ার জন্য ব্রিটেন ত্যাগ করেন। তার এক ছেলের সাথে সম্পর্ক ছিলো যিনি লস এঞ্জেলস ভিত্তিক একটি ফিল্ম প্রোডাকশন কোম্পানি চালাতেন। তবে ২০০১০ সালে একটি সাক্ষাৎকারে তিনি দাবি করেছেন যে, এরিকসন নামের সেই ছেলের সাথে সম্পর্ক তিনি কোনভাবেই নষ্ট করতে পারেন নি।
ঘনত্ব
কোন বস্তুর একক আয়তনের ভরকে তার ঘনত্ব বলে। আন্তর্জাতিক পদ্ধতিতে (এস.আই) এর একক কিলোগ্রাম প্রতি ঘনমিটার (Kg m−3)। ঘনত্বের সাথে আপেক্ষিক গুরুত্বের (কোন বিশেষ তাপমাত্রায় উক্ত বস্তুর ঘনত্ব এবং কোন আদর্শ বস্তুর ঘনত্বের অনুপাত) বিশেষ সম্পর্ক রয়েছে। ঘনত্বকে সাধারণত (ρ) (গ্রীক অক্ষর 'রো') দ্বারা প্রকাশ করা হয়; যদিও কোন কোন ক্ষেত্রে একে ল্যাটিন অক্ষর D দ্বারাও প্রকাশ করতে দেখা যায়। বস্তুর ভরকে (m) তার আয়তন (V) দ্বারা ভাগ করলে প্রাপ্ত ফলাফলকে ঘনত্ব (ρ) হিসেবে প্রকাশ করা হয়। এর সমীকরণ:
যেকোন বস্তুর ঘনত্ব তার তাপমাত্রার উপর নির্ভরশীল; তবে গ্যাসীয় পদার্থের ক্ষেত্রে এটি চাপ এবং তাপমাত্রার উপর নির্ভরশীল। ভরের পরিবর্তে ওজন ব্যবহার করা হলে তাকে ওজন-ঘনত্ব বলা হয়; একক আয়তনে বস্তুর ওজনকে তার ওজন-ঘনত্ব বলে।
ধামরাই জগন্নাথ রথ
thumb|right|alt=A The newly constructed Rath of Dhamrai.|ধামরাইয়ের রথযাত্রার জন্য নতুন বানানো [[রথ ]] ধামরাই জগন্নাথ রথ বাংলাদেশের ধামরাই উপজেলায় অবস্থিত হিন্দু দেবতা জগন্নাথের প্রতি উৎসর্গিকৃত একটি রথমন্দির। প্রতি বছর রথযাত্রার দিন একটি সুবিশাল ছয়তলা রথে জগন্নাথ, বলরাম ও সুভদ্রা মূর্তি আরূঢ় করে শোভাযাত্রার আয়োজন করা হয় এখানে। রথটি হিন্দু দেবদেবীর নানা ছবিতে সজ্জিত থেকে। এই রথযাত্রাটিই বাংলাদেশ ভূখণ্ডের সর্বাধিক প্রাচীন ও দেশের বৃহত্তম রথযাত্রা। সারা দেশ থেকে পূণ্যার্থীরা এই রথযাত্রায় অংশগ্রহণ করতে আসেন।
রথ
ঊনবিংশ শতাব্দীতে জমিদারেরা বার্ষিক রথযাত্রার সময় ৬০ ফুট দীর্ঘ রথ নির্মাণ করিয়েছিলেন। ১৯৭১ সালের যুদ্ধে পাকিস্তানি বাহিনী এই রথটি পুড়িয়ে দিলে একটি নতুন রথ পরে নির্মিত হয়। প্রথম থেকেই দায়িত্বভার বহন করে আসছিল রায় মৌলিক সম্প্রদায়। বর্তমান যশোমাধব পরিচালনা কমিটির মাধ্যমে পরিচালনা করছেন ধামরাই রথযাত্রা।
রথ উৎসব
রথ উৎসব, রথ মেলা এক মাস দীর্ঘ একটি মেলা, এবং এটি বাংলা পঞ্জিকার সাথে সংযুক্ত। সাধারণত আষাঢ় মাসে এটি অনুষ্ঠিত হয়। শুক্লপক্ষের দ্বিতীয়া তিথিতে প্রতিবছর রথযাত্রা অনুষ্ঠিত হয়। ৯ দিন পর উল্টো রথ। সাধারণত জুনের সময়, তবে মাঝে মাঝে এটি জুলাইতেও অনুষ্ঠিত হয়। উৎসব ধামরাইয়ের প্রধান সড়কের পাশে অনুষ্ঠিত হয়। বিভিন্ন ধরনের পণ্য বিক্রির জন্য বিভিন্ন স্টল স্থাপনের পাশাপাশি দেশবিখ্যাত সার্কাস দল, নাগরদোলা, পুতুল নাচ, চুড়ি নিয়ে হাজির হয় বেদেনীরা, মৃত্যুকূপে মোটরসাইকেল কাঠের বৃত্তের মধ্যে ঘোরানো হয়, শিশুদের জন্য কাঠের, বাঁশের, মাটির খেলনা, কুটির শিল্প, তৈজসপত্র, ফার্নিচার ও খাদ্যদ্রব্য যেমন খই, মুড়ি-মুড়কিসহ বিভিন্ন ধরনের পণ্যের পসরা বসে মেলায়।
সেন্ট ফ্রান্সিস জেভিয়ার বালিকা উচ্চ বিদ্যালয়
সেন্ট ফ্রান্সিস জেভিয়ার বালিকা উচ্চ বিদ্যালয় একটি বাংলা-মিডিয়াম উচ্চ বিদ্যালয়। এটা বাংলাদেশের ঢাকা শহরের পুরনো ঢাকায় অবস্থিত। স্কুলটি পরিচালনা করেন Sisters of Our Lady of the Missions নামে একটি রোমান ক্যাথলিক ধর্মীয় আদেশ।
ইতিহাস
১৯১২ সালে Congregation of Our Lady of Christian Missions স্কুলটি একটি ইংরেজি-মাধ্যম স্কুল হিসেবে প্রতিষ্ঠা করে ঢাকার লক্ষিবাজার এলাকায়। ১৯৭১ সালে বাংলাদেশের স্বাধীনতার পর স্কুলটি একটি বাংলা-মাধ্যম স্কুলে রূপান্তরিত হয়।
স্কুলটিতে ক্লাশ শুরু হয় সকাল ৭ঃ৪০ এ এবং শেষ হয় ১ঃ২৫এ। প্রতিটি ক্লাশে চারটি শাখা আছে। প্রতিটি শাখার আলাদা আলাদা নাম আছে, যেমন, নেপচুন, স্যাটার্ন, জুপিটার, হীরা এবং নীল কমল। প্রতিটি ক্লাশে ৬০ থেকে ৭০ জন ছাত্রী আছে। স্কুলটির মূল ভবনের সামনে একটি খেলার মাঠ ও বাস্কেটবল কোর্ট আছে। ২০১৭ সালে শিক্ষা মন্ত্রণালয় এই প্রতিষ্ঠানটিকে মহাবিদ্যালয় হিসেবে অনুমোদন দেয়।
বিগ্নোনিয়াসি
বিগ্নোনিয়াসি (Bignoniaceae) হচ্ছে সপুষ্পক উদ্ভিদের লেমিয়ালেস বর্গের একটি পরিবারের নাম। এই পরিবারটি উক্ত বর্গের অন্যান্য পরিবারগুলোর যেগুলোর সাথে ঘনিষ্ঠভাবে সম্পর্কিত সেগুলোর মতো পরিচিত নয়।
সেন্ট ফ্রান্সিস জেভিয়ার বালিকা উচ্চ বিদ্যালয়
ইতিহাস
যদিও এটি একটি মিশনারি স্কুল, তবুও জাতি-ধর্ম ভেদে সবাই এতে শিক্ষা গ্রহণ করতে পারে।
আরো দেখুন
বাংলাদেশ শিক্ষাব্যবস্থা
বাংলাদেশের বিদ্যালয়সমূহের তালিকা
তথ্যসূত্র
১। "St. Francis Xaviers Girls High School". St. Francis Xaviers Girls High School. Archived from the original on 9 July 2014.
২। "St. Francis Xavier's Girls High School". Facebook.
মরিয়ম বেগম
ছায়েরা বেগম বাংলাদেশ আওয়ামী লীগের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
রাজনৈতিক জীবন
মরিয়ম বেগম সপ্তম জাতীয় সংসদের মহিলা আসন ১৮ থেকে বাংলাদেশ আওয়ামী লীগের মনোনীত সংসদ সদস্য ছিলেন।
নাজিয়া খানম
নাজিয়া খানম, ওবিই, ডিএল (Nazia Khanum; জন্ম ১৯৪৩) হচ্ছেন একজন বাংলাদেশী ব্রিটিশ ব্যবস্থাপনা পরামর্শক, গবেষক, বৈচিত্র্যময় সমতার পরিচালক, লুটনের জাতীয় স্বাস্থ্য সেবার নন-এক্সিকিউটিভ ডিরেক্টর এবং বিভিন্ন স্বেচ্ছাসেবক সম্প্রদায় প্রতিষ্ঠানের সদস্য।
প্রাথমিক জীবন
খানম বরিশাল, বঙ্গভঙ্গ (বর্তমান বাংলাদেশ), ব্রিটিশ ভারত-এ জন্মগ্রহণ করেন। তার সঠিক জন্ম তারিখ জানা যায়নি কেননা ঐ সময়ে নির্দিষ্ট কোন কাজে অনুরোধ ছাড়া বার্থ সার্টিফিকেট প্রদান করা হত না। তার বাবার নামানুকরনে তার নাম রাখা হয়, তিনি খুব ছোট থাকতেই তার বাবা ১৯৫১ সালে মারা যান। খানমের বাবা মৌলানা নাসির আহমেদ খান, ভারতের আলীগড় মুসলিম বিশ্ববিদ্যালয় থেকে স্নাতকত্তর ডিগ্রি অর্জ্ন করেন, তার স্বীকৃতিস্বরূপ দুবার স্বর্ন পদক পান।সেখানে অধ্য়ায়নরত অব্স্থায় ব্রিটিশ বিরোধী আন্দোলনে সক্রিয় ভুমিকা পালন করেন, তিনি কলকাতার আলিয়া মাদ্রাসার  সুপারিন্টেন্ডেন্ট ছিলেন, পরে ব্রিটিশদের সাথে বিরোধ দেখা দিলে মাদ্রাসার কিছু অংশ দেশভাগের (১৯৪৭) সময় ঢাকায় স্থানান্তরিত করা হয়। তিনি মহাত্মা গান্ধীর সময়ে কলকাতায় কংগ্রেস সদস্য ছিলেন, ব্রিটিশ বিরোধী আন্দোলনে (১৯০৫) সক্রিয় অগ্রগামি ছিলেন। খানম তার পরিবারের সাথে চরফ্যাশনে চলে আসেন এবং ঢাকার সেখানেই বেড়ে উঠেন।  ১৯৮০ সালের শুরুর দিকে তিনি তার পরিবারকে, লুটন, বেডফোর্ডশায়ার, ইংল্যান্ড নিয়ে আসেন।
শিক্ষা এবং ক্যারিয়ার
খানম ঢাকা বিশ্ববিদ্যালয় থেকে রাষ্ট্র বিজ্ঞানে বিএ এবং এমএ ডিগ্রী গ্রহণ করেন, এবং লন্ডন বিশ্ববিদ্যালয়ের, স্কুল অফ ওরিয়েন্টাল এন্ড আফ্রিকান স্টাডিজ থেকে ইতিহাস বিষয়ের উপর পিএইচডি নেন।
১৯৮৩ সাল থেকে, খানম সারা যুক্তরাজ্য জুড়ে সাম্প্রদায়িক ক্ষমতায়নের লক্ষে বিভিন্ন সম্প্রদায়ের সাথে তাদের উন্নয়ন ও ক্ষমতায়নের কাজ করে আচ্ছেন। পাঁচটি ইংলিশ স্থানীয় কর্তৃপক্ষের সাথে ব্যবস্থাপনার উপর তার দীর্ঘদিনের অভিজ্ঞতা রয়েছে। তিনি কতিপয় সিদ্ধান্ত-প্রণয়ন এবং সাম্প্রদায়িক-ক্ষমতায়ন প্রতিষ্ঠানের গুরুত্বপূর্ণ ব্যক্তি, যেমন: লুটনের প্রাইমারী ট্রাস্ট কেয়ারের নন-এক্সিকিউটিভ ডিরেক্টর, কর্পোরেশন সদস্য, এবং লুটন সিক্সথ ফর্ম কলেজ এর গভর্নর। তিনি লুটনের কতিপয় সাম্প্রদায়িক দলের সভাপতিও। আরো এসব দলের সভাপতি,তাদের মধ্যে রয়েছে- লুটন অল উইমেন্স সেন্টার, লুটন মাল্টি-কালচারাল উইমেন্স কোয়ালিশন, এমনকি লুটন বাংলাদেশ হেল্পিং হ্যান্ড এবং পূর্বাচল সহ দলগুলোর। তিনি একটি সরকারি মুসলিম মহিলা উপদেষ্টা গ্রুপের সদস্য এবং পূর্বের অঞ্চলসমূহের সরকারি সমপর্যায়ের প্রতিনিধি।
খানম জাতিগত সংখ্যালঘুদের বিষয়ে একজন সরকারি উপদেষ্টা ছিলেন। মার্চ ২০০৮-এ, খানম ইংল্যান্ডের হোম অফিস এবং মেট্রোপলিটন পুলিশ সার্ভিস এর জন্য Forced marriage, family cohesion and community engagement: national learning through a case study of Luton নামে গবেষণাপত্র তৈরি করেন। তিনি একটি ক্রমবর্ধমান সমস্যা আবিষ্কার করেন যে ব্রিটেনে প্রতি বছর কমপক্ষে ৩০০০ হাজার অল্প বয়স্ক নারী জোড় করে বিয়ে দেওয়ার শিকার হন।   তার গবেষণাপত্র অনুযায়ী, খানম দেখতে পান যে ৩০০-র ও অধিক নারী প্রতি বছর লুটনে জোড় করে বিয়ে দেওয়ার খবর পাওয়া যায়।
পুরস্কার এবং স্বীকৃতি
২০০৬ সালে, খানম সমান সুযোগসুবিধা এবং সাম্প্রদায়িক সম্পর্কে তার কাজের জন্য নিউ ইয়ার অনার্স ২০০৬ অনুষ্ঠানে অর্ডার অব দ্য ব্রিটিশ এম্পায়ার (OBE) পদবীতে ভূষিত হন। তিনি বেডফোর্ডশায়ার বিশ্ববিদ্যালয় হতে সম্মানসূচক ডক্টরেট ডিগ্রী লাভ করেন।
ব্যক্তিগত জীবন
খানমের বিয়ে শেফিল্ড হালাম বিশ্ববিদ্যালয় এর সমাজ ও উন্নয়ন বিভাগের প্রফেসর ডেভিড ছিজম্যানের সাথে হয়েছে। তাদের পুত্র, টারিন, লন্ডন বিশ্ববিদ্যালয়ের, লন্ডন স্কুল অফ ইকোনমিক্স এন্ড পলিটিক্যাল সায়েন্স থেকে অর্থনীতিতে স্নাতকোত্তর ডিগ্রী নিয়েছে। নভেম্বর ২০০২ সালে, খানম এবং তার স্বামী তাদের প্রথম হজ্জ (মক্কা, সৌদি আরবে ইসলাম ধর্মের সবচেয়ে বড় তীর্থযাত্রা) পালনে যান।
মালিঙ্গা বান্দারা
হেরাথ মাদিয়ানসেলাগে চরিতা মালিঙ্গা বান্দারা (මාලිංග බණ්ඩාර; জন্ম: ৩১ ডিসেম্বর, ১৯৭৯) কালুতারায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৯৮ থেকে ২০১০ সময়কালে শ্রীলঙ্কার পক্ষে আন্তর্জাতিক ক্রিকেটের সকল স্তরে অংশগ্রহণ করেছিলেন।
ঘরোয়া প্রথম-শ্রেণীর শ্রীলঙ্কান ক্রিকেটে রাগামা, গালে, নন্দেস্ক্রিপ্টস, কালুতারা দলে অংশগ্রহণ ছিল তার। ইংরেজ কাউন্টি ক্রিকেটে গ্লুচেস্টারশায়ার ও কেন্ট দলের প্রতিনিধিত্ব করেছেন তিনি। দলে তিনি মূলতঃ ডানহাতে লেগ ব্রেক বোলিং করতেন। এছাড়াও ডানহাতে নিচেরসারিতে ব্যাটিং করতেন মালিঙ্গা বান্দারা।
ঘরোয়া ক্রিকেট
কালুতারা বিদ্যালয়ে পড়াশোনা করেছেন তিনি। শ্রীলঙ্কান ঘরোয়া ক্রিকেটে মালিঙ্গা বান্দারা গালে ক্রিকেট ক্লাবের প্রতিনিধিত্ব করেছেন। এরপূর্বে সারে চ্যাম্পিয়নশীপে অংশগ্রহণকারী নরম্যান্ডি ক্রিকেট ক্লাবের পক্ষে দুই মৌসুম অতিবাহিত করেছেন। এ সময়ে ক্লাবের পক্ষে ৫৫টি খেলায় অংশ নিয়েছিলেন। এছাড়াও, ২০০৫ সালে গ্লুচেস্টারশায়ারের সদস্যরূপে কাউন্টি ক্রিকেটে অংশগ্রহণ করেছিলেন তিনি। বল হাতে বেশ সফলতা পেয়েছিলেন এখানে। ফলশ্রুতিতে, ঐ মৌসুমে গ্লুচেস্টারশায়ার কর্তৃপক্ষ ‘মৌসুমের বর্ষসেরা খেলোয়াড়’ হিসেবে তাকে নামাঙ্কিত করে। ২০১০ সালে কেন্ট ক্লাবে যোগদান করেন তিনি।
আন্তর্জাতিক ক্রিকেট
১৯৯৮ সালে নিউজিল্যান্ডের বিপক্ষে মালিঙ্গা বান্দারা’র টেস্ট ক্রিকেটে অভিষেকে ঘটে। কিন্তু দূর্বল ক্রীড়াশৈলী প্রদর্শনের প্রেক্ষিতে দলের বাইরে অবস্থান করতে হয় তাকে। মার্চ, ২০০৫ সালে ইংল্যান্ড এ দলের বিপক্ষে কার্যকরী ভূমিকায় অবতীর্ণ হয়েছিলেন। খেলায় তিনি ১২৬ রান খরচায় এগারো উইকেট দখল করেছিলেন। ফলশ্রুতিতে ডিসেম্বর মাসে অনুষ্ঠিত টেস্টে পুনরায় অংশগ্রহণের সুযোগ পান। ভারতের বিপক্ষে তিন টেস্টের সিরিজে ৩২.৮৮ গড়ে নয় উইকেট পেয়েছিলেন মালিঙ্গা বান্দারা।
জানুয়ারি, ২০০৬ সালে ওয়েলিংটনে স্বাগতিক নিউজিল্যান্ডের বিপক্ষে একদিনের আন্তর্জাতিকে অভিষেক ঘটে মালিঙ্গা বান্দারা’র। ঐ প্রতিযোগিতায় ব্যাপক সফলতার স্বাক্ষর রাখেন তিনি। ২৩.৯২ গড়ে চৌদ্দ উইকেট পেয়েছিলেন। ২৯.২ স্ট্রাইক রেট ও ৪.৯০ ইকোনোমি রেট ছিল তার। জনপ্রিয় ক্রিকেটার মুত্তিয়া মুরালিধরনের তুলনায়ও বেশ ভালো করেন। ৭ ফেব্রুয়ারি, ২০০৬ তারিখে ভিবি সিরিজের রাউন্ড রবিন লীগের চূড়ান্ত খেলায় দক্ষিণ আফ্রিকার মুখোমুখি হন। হোবার্টের বেলেরিভ ওভালে অনুষ্ঠিত ঐ খেলায় ৪/৩১ পান। এটিই ওডিআইয়ে তার ব্যক্তিগত সেরা বোলিং পরিসংখ্যান ছিল। এরফলে, অস্ট্রেলিয়ার বিপক্ষে চূড়ান্ত খেলায় শ্রীলঙ্কার অংশগ্রহণ নিশ্চিত হয়।
এরপর ২০০৫-০৬ মৌসুমে সফরকারী পাকিস্তান ও ২০০৬ সালে ইংল্যান্ডের বিপক্ষে টেস্ট সিরিজে উপেক্ষিত হন তিনি।
চৌগ্রাম উচ্চ বিদ্যালয় ও কলেজ
চৌগ্রাম উচ্চ বিদ্যালয় ও কলেজ বাংলাদেশের একটি উচ্চ মাধ্যমিক শিক্ষাপ্রতিষ্ঠান। এটি রাজশাহী বিভাগের নাটোর জেলার সিংড়া উপজেলায় অবস্থিত। এটি একটি স্বনামধন্য ও পুরাতন প্রতিষ্ঠান। এটি নাটোর জেলার মুষ্টিমেয় যে কয়েকটি পুরাতন বিদ্যালয় রয়েছে তার মধ্যে একটি। এখানে প্রায় ১৯১৩ সাল থেকে পাঠদান কার্যক্রম চালু রয়েছে ।
চৌগ্রামের রাজবংশের পরিচিতি
বৃহত্তর রাজশাহী জেলা ১৮৭০-৭১ সালে যখন ৪৮ টি পরগনায় বিভক্ত হয় তখন চৌগ্রামের রাজবংশের জমিদারির পরগনার আয়তন ছিল ২৯,৪৮৭ একর বা ৪৬.০৯ বর্গ মাইল। এই পরগনায় প্রথম রাজা ছিলেন রাজা রসিক রায়,দ্বিতীয় রাজা তার পুত্র কৃষ্ণ কান্ত রায়,তৃতীয় রাজা ছিলেন তার পুত্র রুদ্র কান্ত রায়,চতুর্থ রাজা তার দত্তক পুত্র রোহিনী কান্ত রায় বাহাদুর,পঞ্চম রাজা তার দত্তক পুত্র রমনী কান্ত রায় বাহাদুর এবং ষষ্ঠ রাজা তার পুত্র রাজেশ কান্ত রায় বাহাদুর। ইতিহাস পর্যালোচনা করলে দেখা যায় রাজা রসিক রায় থেকে শুরু করে রোহিনী কান্ত রায় বাহাদুর পর্যন্ত অত্যাচারী রাজা ছিলেন। এই সকল রাজা প্রজাদের মঙ্গলের জন্য তেমন কিছুই করে যান নি। প্রজাদের লেখাপড়ার জন্য কখনই চিন্তা করেন নাই।
নির্মান ও প্রতিষ্ঠালাভ
বিংশ শতকের প্রথম দিকে হাজী বাহার উদ্দিন,হাজী তমিজ উদ্দিন,হাজী শামছুদ্দিন,হাজী আজিম উদ্দিন,হাজী আলিফ উদ্দিন,তরিকুল্লাহ পণ্ডিত,মুকূলনাথ ঘোষ,সামছুদ্দিন পণ্ডিত সহ বিশিষ্ট কয়েকজন ব্যক্তি ইংরেজি শিক্ষার উপর গুরুত্ব দিয়ে হাইস্কুল স্থাপনের দাবি জানান,তা না হলে কর না দেওয়ার হুমকি দেন। অবশেষে রাজা রমনীকান্ত রায়বাহাদুর বাধ্য হয়ে ১৯০৩-১৯১০ সালের মধ্যে চৌগ্রাম হাই স্কুল নির্মান করেন। ১৯১৩ সালে স্কুলটি তৎকালীন কলিকাতা বোর্ড হতে স্কুলটি স্বীকৃতি পায়। বর্তমানে সেটি চৌগ্রাম উচ্চ বিদ্যালয় ও কলেজ।
শতবর্ষ ও পুর্নমিলনী
১৮ই মার্চ ২০১৬ শনিবার বেলা সাড়ে ১১টার দিকে চৌগ্রাম উচ্চ বিদ্যালয় ও কলেজ প্রতিষ্ঠানের মাঠে ১০৩ বছর পূর্তি উপলক্ষে  শতবর্ষ ও পুনর্মিলনী অনুষ্ঠান আয়োজিত হয়। এই অনুষ্ঠানে প্রধান অতিথি হিসেবে পুনর্মিলনী অনুষ্ঠানের উদ্বোধন  করেন তথ্য ও যোগাযোগ প্রযুক্তি বিভাগের প্রতিমন্ত্রী জুনাইদ আহমেদ পলক। প্রতিষ্ঠানের ম্যানেজিং কমিটির সভাপতি উপজেলা চেয়ারম্যান শফিকুল ইসলাম শফিকের সভাপতিত্বে অনুষ্ঠানে স্মৃতিচারণ বক্তব্য দেন সিংড়া দমদমা পাইলট স্কুল ও কলেজ এর সাবেক অধ্যক্ষ শরিরফুল ইসলাম তারা। এ সময় প্রতিষ্ঠানের শিক্ষক আবু বক্করের সঞ্চালনায় অন্যদের মধ্যে বক্তব্য রাখেন নাটোরের পুলিশ সুপার শ্যামল কুমার মুখ্যার্জী, জেলা পরিষদের প্রশাসক সাজেদুর রহমান খান, প্রতিষ্ঠানের অধ্যক্ষ আবুল কালাম আজাদ নজু, সিংড়া পৌরসভার মেয়র মো. জান্নাতুল ফেরদৌস, স্থানীয় ইউনিয়ন আওয়ামী লীগের সভাপতি আলতাব হোসেন প্রমুখ।
শিক্ষক মহোদয় গণ
অত্র প্রতিষ্ঠান এ স্কুল,ভোকেশনাল ও কলেজ শাখায় একাধিক শিক্ষক কর্মরত আছেন।
পাঠদান কর্মসূচি
এখানে ষষ্ঠ থেকে দ্বাদশ শ্রেণী পর্যন্ত পাঠদান করান হয়। নবম ও দশম শ্রেণিতে বিজ্ঞান ও মানবিক বিভাগ সহ কারিগরি শিক্ষা দেওয়া হয়। কারিগরি বা ভোকেশনাল বিভাগের শিক্ষকেরা নিরলস পরিশ্রম করে যাচ্ছেন ঐ অঞ্চলে কারিগরি শিক্ষায় ছাত্রদেরকে শিক্ষিত করার জন্য। এছারাও এই শিক্ষাপ্রতিষ্ঠান এ কলেজ বা উচ্চ মাধ্যমিক বিভাগ চালু রয়েছে।
আড়শা সমষ্টি উন্নয়ন ব্লক
আড়শা সমষ্টি উন্নয়ন ব্লক হল ভারতের পশ্চিমবঙ্গ রাজ্যের পুরুলিয়া জেলার পুরুলিয়া সদর মহকুমার একটি প্রশাসনিক বিভাগ (সমষ্টি উন্নয়ন ব্লক)।
প্রেক্ষাপট
খ্রিস্টীয় পঞ্চম শতাব্দীতে রচিত জৈন ধর্মগ্রন্থ ভগবতীসূত্রে পুরুলিয়াকে প্রাচীন ষোড়শ মহাজনপদের অন্যতম বজ্রভূমির অংশ হিসেবে উল্লেখ করা হয়েছে। ১৮৩৩ সালে জঙ্গলমহল জেলা বিভাজিত করে মানভূম জেলা গঠিত হয়। এই জেলার সদর ছিল মানবাজার। ১৮৩৮ সালে সদর স্থানান্তরিত হয় পুরুলিয়া শহরে। স্বাধীনতার পর মানভূম জেলা বিহার রাজ্যের অংশই থেকে যায়। এই সময় বিহার সরকার জেলার সংখ্যাগরিষ্ঠ বাংলাভাষীদের উপর হিন্দি ভাষা চাপিয়ে দেওয়ার চেষ্টা করলে এই জেলায় বাংলা ভাষা আন্দোলনের সূত্রপাত হয়। ১৯৫৬ সালের রাজ্য পুনর্গঠন আইন এবং বিহার ও পশ্চিমবঙ্গ (অঞ্চল হস্তান্তর) আইন অনুযায়ী মানভূম জেলা বিহার ও পশ্চিমবঙ্গের মধ্যে দ্বিধাবিভক্ত হয়ে যায়।
লাল করিডোর
অতি-বামপন্থী কার্যকলাপের নিরিখে ভারতের ১০টি রাজ্যের ১০৬টি জেলাকে লাল করিডোর বলে বর্ণনা করা হয়। পশ্চিমবঙ্গে পশ্চিম মেদিনীপুর, ঝাড়গ্রাম, বাঁকুড়া, পুরুলিয়া ও বীরভূম জেলা লাল করিডোরের অংশ। অবশ্য ২০১৬ সালের জুলাই মাসের হিসেব অনুযায়ী, পূর্ববর্তী চার বছরে এই জেলাগুলিতে মাওবাদীদের কোনও কার্যকলাপের কথা নথিভুক্ত হয়নি।
পুরুলিয়া জেলার মাওবাদী-অধ্যুষিত সমষ্টি উন্নয়ন ব্লকগুলি হল: ঝালদা ১, ঝালদা ২, আড়শা, বাঘমুন্ডি, বলরামপুর, বরাবাজার, মানবাজার ২ ও বান্দোয়ান। মানবাজার ১ ও জয়পুর সমষ্টি উন্নয়ন ব্লক থেকেও কয়েকটি মাওবাদী কার্যকলাপের খবর আসে এবং ক্ষেত্রবিশেষে ইঙ্গিত পাওয়া যায় যে সমগ্র পুরুলিয়া জেলাতেই মাওবাদী কার্যকলাপ চলছিল।
২০০৮ সালের ২ নভেম্বর পশ্চিম মেদিনীপুর জেলার শালবনী এলাকায় পশ্চিমবঙ্গের তৎকালীন মুখ্যমন্ত্রী বুদ্ধদেব ভট্টাচার্যকে হত্যার একটি প্রয়াস ব্যর্থ হওয়ার পর লালগড় আন্দোলন সর্বসাধারণের দৃষ্টি আকর্ষণ করে। এরপর পুলিশ এলাকায় শান্তিরক্ষায় প্রবৃত্ত হলে আশেপাশের এলাকাতেও ধড়পাকড় শুরু হয়। সিপিআই(এম)-এর অনেক কর্মী মাওবাদীদের হাতে নিহত হত। লালগড় আন্দোলনের কেন্দ্র লালগড় হলেও এটি পার্শ্ববর্তী তিন জেলা পশ্চিম মেদিনীপুর, বাঁকুড়া ও পুরুলিয়ার ১৯টি থানা এলাকার মধ্যে ছড়িয়ে পড়েছিল। ঝাড়খণ্ডের সীমান্তবর্তী এই সব ক'টি জেলাই ঘন অরণ্যে ঢাকা অঞ্চল। ২০০৯ সালের ১১ জুন এই অঞ্চলে সিআরপিএফ ও অন্যান্য বাহিনী নিয়োগ করা হয়। ২০১১ সালের বিধানসভা নির্বাচনের পর পশ্চিমবঙ্গে সরকার পরিবর্তন ঘটে এবং ধীরে ধীরে লালগড় আন্দোলনও স্তিমিত হয়ে পড়ে। ২০১১ সালের ২৪ নভেম্বর মাওবাদী নেতা কিশেনজির মৃত্যুই এই ঘটনা-পরম্পরার শেষ উল্লেখযোগ্য ঘটনা।
ভূগোল
আড়শার স্থানাংক 23.33111°N, 86.17231°W।
আড়শা সমষ্টি উন্নয়ন ব্লকের উত্তর দিকের একাংশে রয়েছে জয়পুর সমষ্টি উন্নয়ন ব্লক; উত্তরের অপর প্রান্তে ও পূর্ব দিকে রয়েছে পুরুলিয়া ১ সমষ্টি উন্নয়ন ব্লক; দক্ষিণ দিকে রয়েছে বরাবাজার, বলরামপুর ও বাঘমুন্ডি সমষ্টি উন্নয়ন ব্লক; এবং পশ্চিম দিকে রয়েছে ঝালদা ২ সমষ্টি উন্নয়ন ব্লক।
আড়শা সমষ্টি উন্নয়ন ব্লকটি পুরুলিয়া জেলার কেন্দ্রস্থলে অবস্থিত। কংসাবতী নদী আড়শা এবং জয়পুর ও পুরুলিয়া ১ সমষ্টি উন্নয়ন ব্লকের মধ্যে সীমানা সৃষ্টি করেছে। এই অঞ্চলটি উচ্চ কংসাবতী অববাহিকায় অবস্থিত। এই অঞ্চলের ভূমিরূপ তরঙ্গায়িত, সমুদ্রপৃষ্ঠ থেকে উচ্চতা ২০০ থেকে ৩০০ মিটার এবং জমির সাধারণ ঢাল পশ্চিম থেকে পূর্বে ও দক্ষিণপূর্বে।
আড়শা সমষ্টি উন্নয়ন ব্লকের আয়তন ৩৭৫.০৪ বর্গ কিলোমিটার। এই ব্লকে একটি পঞ্চায়েত সমিতি, ৮টি গ্রাম পঞ্চায়েত, ১০১টি গ্রাম সংসদ, ৯৬টি মৌজা ও ৯৫টি জনবসতিপূর্ণ গ্রাম রয়েছে। ব্লকটি আড়শা থানার এক্তিয়ারভুক্ত এলাকার অন্তর্গত। ব্লকের সদর সিরকাবাদে অবস্থিত।
আড়শা সমষ্টি উন্নয়ন ব্লক/পঞ্চায়েত সমিতির অন্তর্গত গ্রাম পঞ্চায়েতগুলি হল: আড়শা, বেলডিহা, চাটুহাঁসা, হেঁসলা, হেটগুগুই, মানকিয়াড়ি, পুয়াড়া ও সিরকাবাদ।
জনসংখ্যা
২০১১ সালের জনগণনার প্রতিবেদন অনুযায়ী, আড়শা সমষ্টি উন্নয়ন ব্লকের মোট জনসংখ্যা ১৫৪,৭৩৬। এই জনসংখ্যার সম্পূর্ণ অংশই গ্রামীণ জনসংখ্যা। পুরুষের মোট সংখ্যা ৭৮,৩৯৮ (৫১%) ও মহিলার মোট সংখ্যা ৭৬,৩৩৮ (৪৯%)। ২৬,২০৮ জনের বয়স ছয় বছরের কম। তফসিলি জাতি-তালিকাভুক্ত জনসংখ্যা ১৮,২৯৪ (১১.৮২%) এবং তফসিলি উপজাতি-তালিকাভুক্ত জনসংখ্যা ৩৩,৫৬৮ (২১.৬৯%)।
২০০১ সালের জনগণনার প্রতিবেদন অনুযায়ী, আড়শা সমষ্টি উন্নয়ন ব্লকের মোট জনসংখ্যা ছিল ১২৯, ১০৮; যার মধ্যে ৬৫,৯৯৬ জন ছিল পুরুষ এবং ৬৩,১১২ জন ছিল মহিলা। ১৯৯১-২০০১ দশকে আড়শার জনসংখ্যা বৃদ্ধির নথিবদ্ধ হার ছিল ১৫.৩৬ শতাংশ। উল্লেখ্য, এই দশকে পুরুলিয়া জেলায় এই হার ছিল ১৩.৯৬ শতাংশ এবং সমগ্র রাজ্যে এই হার ছিল ১৭.৮৪ শতাংশ।
আড়শা সমষ্টি উন্নয়ন ব্লকের বড়ো গ্রামগুলি (৪,০০০+ জনসংখ্যাবিশিষ্ট) হল (বন্ধনীতে ২০১১ সালের জনগণনার হিসেব): আড়শা (৫,৯৫৮), পালপাল (৫,৫১১), রাঙামাটি (৪,৩৬৫), সিরকাবাদ (৬,২৮৮), চাটুহাঁসা (৪,৩৮৮), হেঁসলা (৪,৫৭৪) ও সাতড়া (৫,৮৫৭)।
এই ব্লকের অন্যান্য গ্রামগুলি হল (বন্ধনীতে ২০১১ সালের জনগণনার হিসেব): পুয়াড়া (৩,৯০০), বেলডি (৩,৩৩৭), মানকিয়াড়ি (১,৭৮৪) ও হেটগুগুই (৩,০২৯)।
সাক্ষরতা
২০১১ সালের জনগণনার প্রতিবেদন অনুযায়ী, আড়শা সমষ্টি উন্নয়ন ব্লকের মোট সাক্ষর জনসংখ্যা ৭০,৪১৩ (অন্যূন ছয় বছর বয়সী জনসংখ্যার ৫৪.৭৮ শতাংশ); এর মধ্যে পুরুষ সাক্ষরের সংখ্যা ৪৫,৮৭৬ (অন্যূন ছয় বছর বয়সী পুরুষ জনসংখ্যার ৭০.৩৬ শতাংশ) এবং সাক্ষর মহিলার সংখ্যা ২৪,৫৩৭ (অন্যূন ছয় বছর বয়সী মহিলা জনসংখ্যার ৩৮.৭৫ শতাংশ)। সাক্ষরতার ক্ষেত্রে লিঙ্গবৈষম্যের হার ছিল ৩১.৬১ শতাংশ।
ভাষা ও ধর্ম
২০০১ সালের জনগণনার প্রতিবেদন অনুযায়ী, পুরুলিয়া জেলার ৭৬.৬ শতাংশ অধিবাসীর মাতৃভাষা ছিল বাংলা, ১১.৪ শতাংশের সাঁওতালি, ৭.৭ শতাংশের কুর্মালি, ১.৯ শতাংশের হিন্দি, ১.১ শতাংশের উর্দু, ০.৩ শতাংশের খোরঠা/খোট্টা, ০.২ শতাংশের তেলুগু, ০.১ শতাংশের ওডিয়া, ০.১ শতাংশের মুন্ডারি এবং ০.৪ শতাংশের অন্যান্য ভাষা।
২০১২ সালে পশ্চিমবঙ্গ সরকারি ভাষা (দ্বিতীয় সংশোধনী) বিল অনুযায়ী, কোনও নির্দিষ্ট ব্লক বা মহকুমা বা জেলায় জনসংখ্যা ১০ শতাংশের বেশি অংশের ভাষা হিন্দি, সাঁওতালি, ওডিয়া বা পাঞ্জাবি হলে সংশ্লিষ্ট ভাষাটি সেই অঞ্চলে অতিরিক্ত সরকারি ভাষার মর্যাদা পাবে। এরপর ২০১৮ সালের পশ্চিমবঙ্গ সরকারি ভাষা (দ্বিতীয় সংশোধনী) বিলে রাজ্যের সংখ্যালঘু ভাষার তালিকায় কামতাপুরী, রাজবংশী ও কুর্মালিকেও অন্তর্ভুক্ত করা হয়েছে।
পুরুলিয়া জেলার পশ্চিম সীমান্তবর্তী অঞ্চলে যে স্থানীয় বাংলা উপভাষা প্রচলিত তা প্রায়শই কুর্মালি, খোরঠা ও খোট্টাহির মতো মগহি উপভাষা, এমনকি খোট্টা বাংলার সঙ্গেও মিশে যায়। জেলার অনেক সমষ্টি উন্নয়ন ব্লকেই আদিবাসীদের উপস্থিতি চোখে পড়ার মতো। পূর্বতন মানভূম জেলার জনসংখ্যার প্রায় ১৪ শতাংশের মাতৃভাষা ছিল সাঁওতালি। কেউ কেউ কুর্মালি, মুণ্ডারি এবং ভূমিজ বা মাহলি সম্প্রদায়ের ভাষার মতো মুন্ডারি বা কোলারিয়ান ভাষাতেও কথা বলত। যদিও খুব অল্প সংখ্যক মানুষই এই ভাষাগুলিতে (বিষেষত ভূমিজদের ভাষায়) কথা বলত। সেই কারণে সন্দেহ করা হয় যে, বিভিন্ন জনগণনায় আদিবাসীরাও বাংলাকে নিজেদের মাতৃভাষা বলে নথিভুক্ত করেছে, যদিও তারা এখনও এই সকল ভাষায় নিজেদের মধ্যে কথোপকথন চালায়।
২০১১ সালের জনগণনার প্রতিবেদন অনুযায়ী, আড়শা সমষ্টি উন্নয়ন ব্লকের হিন্দুদের মোট সংখ্যা ১১৯,৫৬১; যা মোট জনসংখ্যার ৭৭.২৭ শতাংশ। মুসলমানের সংখ্যা ১০,৩৪৪ (৬.৬৮ শতাংশ), খ্রিস্টানের সংখ্যা ৪৯৫ (০.৩২ শতাংশ) এবং অন্যান্য ধর্মাবলম্বীদের সংখ্যা ২৪,৩৩৬ (১৫.৭৩ শতাংশ)। অন্যান্য ধর্মাবলম্বীদের মধ্যে আছে আদিবাসী, মারাং বোরো, সাঁওতাল, সারনাথ, সারি ধর্ম, সর্না, আলছি, বিদিন, সন্ত, সায়েভধর্ম, সেরান, সরন, সারিন, খেরিয়া, ও অন্যান্য ধর্মীয় সম্প্রদায়।
জীবিকা
২০১১ সালের হিসেব অনুযায়ী, আড়শা সমষ্টি উন্নয়ন ব্লকের সকল শ্রমিকদের মধ্যে ১৯,৯০৪ জন কৃষক (২৭.০৮ শতাংশ), ৩০,৩৭৪ জন খেতমজুর (৪১.৩৩ শতাংশ), ৯,২৬৬ জন কুটিরশিল্পের সঙ্গে যুক্ত (১২.৬১ শতাংশ) এবং ১৩,৯৫৩ জন অন্যান্য ক্ষেত্রের শ্রমিক (১৮.৯৮ শতাংশ)। ব্লকে মোট শ্রমিকের সংখ্যা ৭৩,৪৯৭ (মোট জনসংখ্যার ৪৭.৫০ শতাংশ) এবং অ-শ্রমিকের সংখ্যা ৮১,২৩৯ (মোট জনসংখ্যার ৫২.৫০ শতাংশ)।
টীকা: জনগণনার নথিতে সেই ব্যক্তিকেই কৃষক বিবেচনা করা হয়েছে, যিনি স্বীয়/সরকারি/প্রাতিষ্ঠানিক মালিকানাধীন জমিতে কৃষিকাজ/তত্ত্বাবধানের কাজে নিযুক্ত। যে ব্যক্তি অন্যের জমিতে অর্থ বা সম্পদ বা অংশীদারিত্বের বিনিময়ে শ্রমদান করেন, তাঁকে খেতমজুর ধরা হয়। কুটিরশিল্প সেই শিল্পকেই বলা হয়, যাতে পরিবারে বা গ্রামের মধ্যে এক বা একাধিক সদস্য যুক্ত এবং যে শিল্প ১৯৪৮ সালের কারখানা আইন মোতাবেক কারখানা হিসেবে নথিভুক্ত হওয়ার যোগ্যতাসম্পন্ন নয়। অন্যান্য শ্রমিকেরা হলেন কৃষক, খেতমজুর বা কুটিরশিল্পের সঙ্গে যুক্ত শ্রমিক ভিন্ন অন্য উপায়ে যাঁরা অর্থনৈতিক কার্যকলাপের সঙ্গে জড়িত। এঁদের মধ্যে আছেন কারখানা, খনি, বন, পরিবহণ ও অফিসের কর্মচারী, যাঁরা ব্যবসা ও বাণিজ্যের সঙ্গে যুক্ত, শিক্ষক, বিনোদনশিল্পী প্রমুখ।
পরিকাঠামো
২০১১ সালে প্রকাশিত ডিস্ট্রিক্ট সেন্সাস হ্যান্ডবুক, পুরুলিয়া-য় প্রদত্ত তথ্য অনুযায়ী, আড়শা সমষ্টি উন্নয়ন ব্লকে ৯৫টি জনবসতিপূর্ণ গ্রাম রয়েছে। ৯২টি গ্রামে (৯৬.৮৪ শতাংশ) বিদ্যুৎ সংযোগ রয়েছে। ৯৪টি গ্রামে (৯৮.৯৫ শতাংশ) পানীয় জলের সরবরাহ রয়েছে। ১৮টি গ্রামে (১৮.৯৫ শতাংশ) ডাকঘর রয়েছে। ৯১টি গ্রামে (৯৫.৭৯ শতাংশ) টেলিফোন সংযোগ (ল্যান্ডলাইন, পাবলিক কল অফিস ও মোবাইল ফোন সহ) রয়েছে। ১৯টি গ্রামে (২০.০০ শতাংশ) পাকা রাস্তা এবং ২৮টি গ্রামে (২৯.৪৭ শতাংশ) পরিবহন সংযোগ (বাস, রেল ও নাব্য জলপথ) রয়েছে। ৫টি গ্রামে (৫.২৬ শতাংশ) ব্যাংক পরিষেবা সুলভ।
কৃষি
২০১৩-১৪ সালের হিসেব অনুযায়ী, আড়শা সমষ্টি উন্নয়ন ব্লকে কৃষিকাজের সঙ্গে যুক্ত ব্যক্তিদের নিম্নোক্ত উপায়ে শ্রেণিবিভক্ত করা হয়: বর্গাদার ০.৭৭ শতাংশ, পাট্টার (নথি) অধিকারী ১১.৫৯ শতাংশ, ছোটো চাষি (১ ও ২ হেক্টর জমির মালিক) ৬.৮১ শতাংশ, প্রান্তিক চাষি (১ একরের কম পরিমাণ জমির মালিক) ২১.০৪ শতাংশ ও খেতমজুর ৫৯.৭৯ শতাংশ।